เมนไม่มา มา 12 วัน ปกติจะมาวันที่ 23 ธันวาคม แต่นี้วันที่ 4 มกราคม ยังไม่มาเลยคะ พึ่งตรวจการตั้งครรภ์ไปเมื่อวันที่ 2 พบว่าไม่ท้องคะ อยากทราบสาเหตุ และช่วยเเนะนำหน่อยได้ไหมคะคุณ
สวัสดีครับ ชุดตรวจการตั้งครรภ์จะใช้หลักการตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ครับ ดังนั้น ณ ตอนนี้ จึงยังไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด โดยไม่ได้มีการตั้งครรภ์ ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ